
Kasutusloa andmine (Süsiaugu tn 8)
1. ASJAOLUD JA MENETLUSE KÄIK

04.09.2019.a ehitisregistri keskkonda laekus läbivaatamiseks Süsiaugu tn 8 (katastritunnus 51103:003:0055) kinnistule püstitatud üksikelamu (ehitisregistri kood 120807065) kasutusloa taotlus nr 1911371/01832.

Taotlusele on lisatud ehitusprojekt „Süsiaugu tn.8 üksikelamu püstitamine 0316_PP_AA-0-01_tiitel.bdoc“, projekteerija OÜ SPEVIS, ning ehitusdokumentatsioon ja riigilõivu tasumise maksekorraldus.

04.09.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1911371/01832, menetluse nr 184048, mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale, järelevalve osakonnale ning Päästeameti Ida Päästekeskusele kooskõlastamiseks.  

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puuduseid, ehitisregistri elektroonilise keskkonna kaudu kasutusloa taotlus on mitu korda  tagastatud puuduste kõrvaldamiseks.
Ehitusseadustiku § 130 lõike 2 punkti 2 kohase kontrolli kohta on 28.09.2020 koostatud akt. 07.10.2020 lõplikult allkirjastasid ehitise nõuetele vastavuse kontrollimise akti  kõik kaasatud isikud. Kaasatud isikud, ehitusettevõtja, omanikujärelevalve vastutavad spetsialistid hindasid Süsiaugu tn 8, Narva linna ehitatud üksikelamu nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad. 

06.10.2020 toimus hoone ülevaatus.

03.12.2020 ehitisregistri elektroonilisse keskkonda laekus kõrvaldatud puudustega kasutusloa taotlus nr 1911371/01832-4 edaspidiseks menetlemiseks. On genereeritud uus kasutusloa eelnõu nr 1911371/13743-4.
07.12.2020 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Ehitusseadustiku § 55 kohaselt kasutusloa andmisest keeldumise põhjused puuduvad ning üksikelamule võib anda kasutusloa.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui   seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Väljastada Süsiaugu tn 8 püstitatud üksikelamule, ehitisregistri kood 120807065, kasutusluba.

4. RAKENDUSSÄTTED

4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

